Publication: Magyar Közlöny
Issue: MK-2000-104 (Year: 2000, Number: 104)
Era: 1990-2004
Section: összhangban az Országos Építésügyi Szabályzat közzétételéről szóló 2/1986. (II. 27.) ÉVM rendelet (a továbbiakban:
Paragraph Index: 198

(1) bekezdésében szabályozott jogállamiság elvéből folyó jogbiztonság követelményét. Az Alkotmánybíróság megállapította, hogy OÉSZ-t hatályon kívül helyezte az országos településrendezési és építési követelményekről szóló 253/1997. (XII. 20.) Korm. rendelet (a továbbiakban: OTÉK). A településrendezés és az építési munkák elvégzésének anyagi jogi, építési, műszaki szabályait korábban az OÉSZ rögzítette, jelenleg pedig az OTÉK határozza meg. A szabályozás eltérő rendeltetésének megfelelően e jogszabályok fogalomhasználata eltér a Hatv. fogalomhasználatától. A Hatv. 52. §-ában meghatározott értelmező rendelkezések a Hatv. által használt fogalmak tartalmát határozzák meg a Hatv. alkalmazása szempontjából, az OTÉK 1. számú mellékletében foglalt fogalom-meghatározások pedig az OTÉK által használt fogalmakat definiálják az OTÉK alkalmazása szempontjából. Ha a jogszabály alkalmazása során mind a jogalkalmazó, mind az ügyfelek számára egyértelműen megállapítható a jogszabályi rendelkezés tartalma, nem sérti a jogbiztonság követelményét az, ha a különböző jogszabályok különböző tartalommal használnak egyes fogalmakat. Nem keletkeztetnek jogbiztonságot sértő kollíziót a Hatv. és az OTÉK között az OTÉK 42. §-ának azok a rendelkezései sem, melyek minden építmény építése esetén előírják az építtető számára, hogy a telkén — a jogszabályban meghatározott számú — személygépkocsi elhelyezésének lehetőségéről köteles gondoskodni. A gépkocsitároló létesítésének jogszabályi előírása nincs összefüggésben azzal, hogy a törvényhozó milyen körben biztosít mentességet a helyi adók alól. 2000/104. szám Mindezek alapján az Alkotmánybíróság a Hatv. 52. §-ának vitatott rendelkezései alkotmányellenességének megállapítására irányuló indítványt elutasította.

Source: https://magyarkozlony.hu/hivatalos-lapok/bfeccd1e576a1023765cf4fcc544d4f117cd6709/dokumentumok/52c1e3629967f023d65d302a45030ae91efe98a3/letoltes